पाएं अपने शहर की ताज़ा ख़बरें और फ्री ई-पेपरडाउनलोड करें
हिमाचल की सीमा से सटे गांव कलसेड़ा में लोगों ने जिला प्रशासन के खिलाफ नारेबाजी करते हुए गांव में लग रहे निजी कंपनी के मोबाइल टावर का विरोध किया। गांव की सरपंच कौशल्या देवी ने प्रशासन से टावर हटाने की मांग करते हुए कहा कि उनके गांव में किसी भी कंपनी ने टावर लगाने की कोई भी अनुमति नहीं ली है और न ही किसी कंपनी ने कोई संपर्क किया है। उन्होंने इस बात पर जोर देते हुए कहा कि जिस जगह पर यह टावर लग रहा है उसी जगह पहले से एक मोबाइल टावर चल रहा है। इसके खिलाफ गांव निवासी पहले भी रोष जता चुके है। इसलिए प्रशासन से मांग है कि नए लग रहे टावर के काम को रोका जाए और पहले चल रहे टावर को भी गांव से बाहर निकाला जाए। टावर लगाने का स्थान देने वाले जमीन के मालिक वरुण भारद्वाज ने कहा कि उनके पास यहां टावर लगवाने की मंजूरी है और जिस कंपनी का यह टावर लग रहा है, उस कंपनी के पास भी सभी तरह की मंजूरियां हैं। उन्होंने कहा कि कई शहरों में ऐसे टावर लगे हैं। अपनी जगह में कुछ भी करने का इसके लिए मुझे किसी की मंजूरी लेने की जरूरत नहीं है। उधर, एसडीएम कन्नी गर्ग ने कहा कि जब उनके पास कंप्लेंट आएगी तो उनके खिलाफ बनती कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn